**ΠΡΟΤΕΙΝΟΜΕΝΕΣ ΑΠΑΝΤΗΣΕΙΣ ΣΤΟ ΜΑΘΗΜΑ ΤΩΝ ΝΕΩΝ ΕΛΝΗΝΙΚΩΝ**

**Α1.** Στο κείμενο ο συγγραφέας αναφέρει τους λόγους που απολαμβάνει την λογοτεχνική ανάγνωση. Θεωρεί αρκετά δημιουργική απασχόληση την εκούσια απομόνωση με σκοπό το διάβασμα, η οποία τον συνοδεύει από την εφηβική ηλικία. Νιώθει μια αίσθηση ελευθερίας καθώς μέσω αυτού ανοίγονται μπροστά του νέοι κόσμοι. Καλύπτεται συναισθηματικά και επιτυγχάνει μία πνευματική συνομιλία με τους συγγραφείς των βιβλίων. Τέλος, ενδυναμώνεται ψυχικά και βιώνει μια ανακούφιση.

**Β1.** α Λάθος (Η προσωπική ανάγνωση… εξωτερική) 1η παράγραφο

β. Λάθος (Οι ώρες… χωροχρόνο) 5η παράγραφο

γ. Λάθος (Γράφει μες στην μνήμη του) (Έχει γράψει μέσα στην καρδιά του) 2η παράγραφο

δ. Λάθος (μέσα στην Ιστορία του κόσμου… σπουδαίοι) 3η παράγραφος

ε. Σωστό (Κείμενο 1: Και να η θαυματουργή… γιατρεύουν τη ψυχή, κείμενο 2: Ίσως γιατί το γράφειν… παρηγοριά) 5η παράγραφος

**Β2.**

**α)** Ο σκοπός του συγγραφέα του Κειμένου 1 είναι να ευαισθητοποιήσει στο ζήτημα της λογοτεχνικής ανάγνωσης και το πετυχαίνει με κάποιους κειμενικούς δείκτες, όπως τα σημεία στίξης και τα σχήματα λόγου. Αρχικά, χρησιμοποιεί τα εισαγωγικά «ανέβασα πυρετό» και κάνει μεταφορική χρήση της γλώσσας. Επίσης, η παύλα «-το θυμάμαι ακόμη» χρησιμοποιείται από τον συγγραφέα για να δώσει έμφαση στα λεγόμενα του. Παράλληλα, με τον τρόπο αυτό κάνει κι ένα εμφατικό σχόλιο. (Θα μπορούσε να αναφερθεί και το θαυμαστικό για λόγους έμφασης και επιδοκιμασίας.)

Τα σχήματα λόγου που υπάρχουν στο κείμενο απευθύνονται κι αυτά στο συναίσθημα του αναγνώστη και συγκεκριμένα ο τίτλος, είναι μεταφορικός. Με αυτό τραβά την προσοχή και δίνει βάθος και πλούτο στον λόγο. Και με τη μεταφορά «χάνομαι μέσα στο κείμενο» προσπαθεί να διεγείρει το αίσθημα της φιλαναγνωσίας των ανθρώπων. (Θα μπορούσε να μπει και η παρομοίωση «λες και εγείρονται… μαζί μου».

**β)** Ο συγγραφέας στην 5η παράγραφο του κειμένου 2 χρησιμοποιεί την ερώτηση «Γιατί όλοι … εαυτό του;». Μέσω αυτή διεγείρει το ενδιαφέρον του αναγνώστη, προσδίδει ζωντάνια, αμεσότητα και παραστατικότητα στον λόγο του. Αποτελεί ρητορική ερώτηση που εστιάζει στο κεντρικό ερώτημα και θέμα του κειμένου που σχετίζεται με τον απώτερο σκοπό του «γράφειν».

**Β3.** Ο άνθρωπος ποθεί να κερδίσει την μάχη με τον χρόνο, υπερβαίνοντας την θνητότητά του. Πολλοί βάζουν την σφραγίδα τους μέσω του έργου τους στην οικογένεια ή την δουλειά τους. Η γραφή της ιστορίας έχει την δύναμη να διασώσει στον χρόνο κάθε ηρωικό, επαναστατικό, επιστημονικό, εκκλησιαστικό ή σπουδαίο άνθρωπο.

**Γ.** Το ποίημα του Τίτου Πατρίκιου είναι ένα ποίημα ποιητικής και έχει ως κεντρικό του θέμα την τέχνη της Ποίησης σε όλες τις εκφάνσεις της ανθρώπινης ζωής. Συγκεκριμένα, αναφέρεται σε ανθρώπινες και καθημερινές καταστάσεις, οι οποίες έχουν την δύναμη να λειτουργούν ως πηγή έμπνευσης για τους ανθρώπους, «για πράγματα χιλιοειπωμένα που έχουνε πια περάσει», «για πράγματα που έλεγες δεν θα συμβούν ποτέ  και τώρα συμβαίνουν μπρος στα μάτια σος».

Κάποιοι κειμενικοί δείκτες:

1. β’ ενικό ρηματικό πρόσωπο και όσα αυτό δηλώνει
2. επαναλήψεις (πχ της λέξης πράγματα)
3. αντίθεση (πρώτη φορά-χιλιοειπωμένα)
4. εναλλαγή στους χρόνους των ρημάτων/ σε χρονικές βαθμίδες
5. μεταφορές

Στο τέλος χρειαζόταν και η προσωπική άποψη του κάθε μαθητή με την απαραίτητη τεκμηρίωση.

**Δ.** Χρειαζόταν ΤΙΤΛΟΣ καθώς ήταν άρθρο σε ιστολόγιο.

Στοιχεία που μπορούσαν να αναφερθούν στο περιεχόμενο:

* γενικές αναφορές στον χρόνο που αφιερώνουν οι νέοι στην ανάγνωση, στο είδος που επιλέγουν (αν επιλέγουν), στους παράγοντες που ενισχύουν την φιλαναγνωσία
* στο ελεύθερο χρόνο: αναπτύσσει αρετές, συνήθειες, γνήσια μορφή ψυχαγωγίας, κοινωνικά ερεθίσματα, πρότυπα, ώθηση για δημιουργική δραστηριότητα κλπ.